ᱥᱚᱦᱚᱨᱥᱟ

ᱥᱚᱦᱚᱨᱥᱟ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱥᱚᱦᱚᱨᱥᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱠᱚᱥᱤ ᱜᱟᱰᱟ ᱨᱮᱱᱟᱜ ᱥᱟᱢᱟᱝ ᱫᱷᱟᱨᱮ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨᱥᱟ ᱦᱚᱱᱚᱛ ᱞᱟᱹᱜᱤᱫ ᱛᱮ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱮᱫᱟ ᱟᱨ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱠᱚᱥᱤ ᱠᱷᱚᱸᱰ ᱨᱮᱱᱟᱜ (ᱠᱷᱚᱸᱰ ᱦᱮᱰᱠᱩᱣᱟᱴᱚᱨ) ᱦᱚᱸ ᱠᱟᱱᱟ, ᱡᱟᱦᱟᱸ ᱨᱮ ᱥᱚᱦᱚᱨᱥᱟ, ᱢᱟᱫᱷᱮᱯᱩᱨᱟ ᱟᱨ ᱥᱩᱯᱚᱞ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱾

ᱱᱟᱜᱟᱢ
ᱥᱚᱦᱚᱨᱥᱟ ᱫᱚ ᱢᱤᱛᱷᱤᱞᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ, ᱤᱱᱰᱚᱼᱟᱨᱭᱟᱱ ᱡᱟᱹᱛᱤ ᱟᱜ ᱤᱫᱤ ᱛᱮ ᱵᱮᱵᱚᱥᱛᱟ ᱛᱟᱭᱚᱢ ᱯᱩᱭᱞᱩ ᱵᱟᱨ ᱧᱩᱛᱩᱢ ᱮ ᱧᱟᱢ ᱠᱮᱫᱼᱟ ᱡᱟᱦᱟᱸᱭ ᱢᱤᱛᱷᱤᱞᱟ ᱥᱚᱢᱨᱟᱡᱽ (ᱵᱤᱫᱮᱦᱚ ᱟᱜ ᱯᱚᱱᱚᱛ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ) ᱟᱜ ᱛᱷᱟᱯᱚᱱ ᱮᱱᱟ ᱾Michael Witzel (1989), Tracing the Vedic dialects in Dialectes dans les litteratures Indo-Aryennes ed. Caillat, Paris, pages 13, 17 116–124, 141–143 ᱛᱟᱭᱚᱢ ᱵᱮᱫᱤᱠ ᱡᱩᱜᱽ (c. 1100–500 BCE) ᱚᱠᱛᱚ, ᱵᱤᱫᱮᱦᱚ ᱠᱚᱧᱮ ᱮᱥᱤᱭᱟ ᱨᱮᱱᱟᱜ ᱢᱩᱬ ᱨᱟᱡᱽᱟᱹᱨᱤ ᱟᱨ ᱞᱟᱠᱪᱟᱨ ᱛᱟᱞᱢᱟ ᱠᱷᱚᱱᱟᱜ ᱫᱚ ᱢᱤᱫᱴᱟᱝ ᱞᱮᱠᱟᱛᱮ ᱩᱴᱷᱱᱟᱹᱣ ᱮᱱᱟ, ᱥᱟᱶᱛᱮ "ᱠᱩᱨᱩ" ᱟᱨ "ᱯᱟᱱᱠᱟᱞᱟ" ᱾  ᱵᱤᱫᱮᱦ ᱥᱚᱢᱨᱟᱡᱤᱜ ᱨᱟᱡᱟ ᱡᱚᱱᱚᱠ ᱠᱚ ᱢᱮᱛᱮᱭᱟ ᱛᱟᱦᱮᱸᱫ ᱾

ᱵᱤᱫᱮᱦ ᱥᱚᱢᱨᱟᱡᱽ ᱫᱚ ᱛᱟᱭᱚᱢ ᱛᱮ ᱵᱷᱟᱡᱽᱡᱤ ᱥᱟᱥᱚᱱᱮᱫ ᱨᱮ ᱥᱮᱞᱮᱫ ᱠᱮᱫᱼᱟ, ᱡᱟᱸᱦᱟᱭᱟᱜ ᱨᱟᱡᱽᱜᱟᱲ ᱵᱚᱭᱤᱥᱟᱞᱤ ᱥᱚᱦᱚᱨ ᱨᱮ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱢᱤᱛᱷᱤᱞᱟ ᱨᱮ ᱦᱚᱸ ᱢᱮᱱᱟᱜᱼᱟ ᱾ 

᱒᱐ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ, ᱥᱚᱦᱚᱨᱥᱟ ᱦᱚᱱᱚᱛ ᱫᱚ ᱢᱩᱝᱜᱮᱨ ᱟᱨ ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱑ ᱟᱯᱨᱤᱞ ᱑᱙᱕᱔ ᱥᱟᱞᱮ ᱨᱮ ᱱᱚᱣᱟ ᱟᱡᱟᱜ ᱢᱤᱫ ᱦᱚᱱᱚᱛ ᱛᱮᱭᱟᱨ ᱮᱱᱟ ᱾ ᱱᱚᱣᱟ ᱥᱚᱦᱚᱨᱥᱟ, ᱯᱩᱨᱱᱤᱭᱟ ᱟᱨ ᱠᱟᱴᱤᱦᱟᱨ ᱦᱚᱱᱚᱛ ᱠᱷᱚᱱ ᱛᱮᱭᱟᱨ ᱟᱠᱟᱱᱟ ᱠᱚᱥᱤ ᱠᱷᱚᱸᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱛᱮᱭᱟᱨ ᱟᱠᱟᱱᱟ, ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱒ ᱚᱠᱴᱳᱵᱚᱨ ᱑᱙᱗᱒ ᱥᱟᱞᱮ ᱨᱮ ᱥᱟᱦᱟᱨᱥᱟ ᱨᱮ ᱛᱮᱭᱟᱨ ᱟᱠᱟᱱᱟ ᱾ ᱨᱟᱜᱷᱚᱯᱩᱨ, ᱪᱷᱟᱛᱟᱯᱩᱨ, ᱵᱚᱥᱚᱸᱛᱯᱩᱨ ᱟᱨ ᱱᱤᱨᱢᱚᱞᱤ ᱥᱟᱶᱛᱛᱮ ᱒᱔ ᱩᱴᱷᱱᱟᱹᱣ ᱵᱚᱱᱚᱛ ᱠᱷᱚᱱ ᱥᱮᱞᱮᱫ ᱟᱠᱟᱱ ᱢᱤᱫ ᱱᱟᱣᱟ ᱥᱤᱵᱷᱤᱞ ᱥᱟᱵᱽᱼᱰᱤᱵᱤᱡᱚᱱ ᱵᱤᱨᱯᱩᱨ, ᱱᱚᱣᱟ ᱢᱟᱲᱟᱝ ᱫᱚ ᱦᱚᱱᱚᱛ ᱨᱮᱱᱟᱜ ᱥᱩᱯᱳᱞ ᱡᱚᱜᱚ ᱠᱷᱚᱸᱰ ᱵᱷᱤᱛᱤᱨ ᱨᱮ ᱛᱟᱦᱮᱸ ᱠᱟᱱᱟ, ᱑ ᱰᱤᱥᱮᱢᱵᱚᱨ ᱑᱙᱗᱒ ᱥᱟᱞᱮ ᱨᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱓᱐ ᱟᱯᱨᱤᱞ ᱑᱙᱘᱑ ᱟᱨ ᱑᱙᱙᱑ ᱥᱟᱞᱮ ᱨᱮ ᱥᱚᱦᱚᱨᱥᱟ ᱦᱚᱱᱚᱛ ᱠᱷᱚᱱ ᱵᱟᱨᱭᱟ ᱱᱟᱣᱟ ᱦᱚᱱᱚᱛ ᱢᱟᱫᱷᱮᱯᱩᱨᱟ ᱟᱨ ᱥᱩᱯᱳᱞ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱥᱚᱦᱚᱨᱥᱟ ᱦᱚᱱᱚᱛ ᱨᱮ ᱱᱤᱛᱚᱜ ᱵᱟᱨᱭᱟ ᱡᱚᱜᱚ ᱠᱷᱚᱸᱰ ᱢᱮᱱᱟᱜᱼᱟ; ᱥᱚᱦᱚᱨᱥᱟ ᱥᱚᱫᱚᱨ ᱟᱨ ᱥᱤᱢᱨᱤ ᱵᱚᱠᱷᱛᱤᱭᱟᱨᱯᱩᱨ ᱾ ᱦᱚᱱᱚᱛ ᱨᱮ ᱑᱐ ᱩᱴᱷᱱᱟᱹᱣ ᱵᱚᱱᱚᱛ ᱟᱨ ᱢᱤᱫᱴᱟᱹᱝ-ᱢᱤᱫᱴᱟᱹᱝ ᱟᱝᱪᱚᱞ ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ

ᱩᱰᱟᱹᱱ ᱦᱮᱡ ᱥᱮᱱ
ᱨᱟᱡᱽᱵᱤᱨᱟᱡᱽ ᱩᱰᱟᱹᱱ ᱰᱟᱹᱦᱤ ᱥᱩᱨ ᱨᱮᱱᱟᱜ ᱪᱟᱪᱞᱟᱣ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱑᱐᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱠᱩᱱᱱᱳᱞᱤ ᱥᱤᱢᱟᱹ ᱯᱟᱨᱚᱢ ᱠᱟᱛᱮ ᱟᱞᱜᱟ ᱛᱮ ᱥᱮᱴᱮᱨᱟ ᱾ ᱥᱨᱤ ᱮᱭᱟᱨᱞᱟᱭᱤᱸᱥ ᱨᱟᱡᱽᱵᱤᱨᱟᱡᱽ ᱟᱨ ᱠᱟᱴᱷᱢᱟᱱᱰᱩ ᱛᱟᱞᱟ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱩᱰᱟᱹᱱ ᱪᱟᱪᱞᱟᱣ ᱠᱟᱱᱟ ᱾

 ᱚᱛᱱᱚᱜ 
ᱥᱚᱦᱚᱨᱥᱟ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc – Saharsa ᱱᱚᱣᱟ ᱨᱮᱱᱟᱜ ᱩᱥᱩᱞ ᱔᱑ ᱢᱤᱴᱚᱨ (᱑᱓᱔ ᱯᱷᱤᱴ) ᱢᱮᱱᱟᱜᱼᱟ ᱾ ᱥᱚᱦᱚᱨᱥᱟ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱨᱮᱱᱟᱜ ᱠᱚᱥᱤ ᱜᱟᱰᱟ ᱨᱮᱱᱟᱜ ᱵᱮᱥᱤᱱ ᱥᱚᱢᱟᱱ ᱴᱟᱺᱰᱤ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮ, ᱥᱚᱦᱚᱨᱥᱟ ᱨᱤᱱ ᱦᱚᱲ ᱮᱞ ᱑,᱘᱙᱗,᱑᱐᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱟᱜ ᱮᱞ ᱙᱙᱕,᱕᱐᱒ ᱟᱨ ᱛᱤᱨᱞᱟᱹ ᱟᱜ ᱮᱞ ᱙᱐᱑,᱖᱙᱐ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱐᱑ ᱨᱮᱱᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱦᱚᱲ ᱮᱞ ᱒᱕.᱗᱙ ᱥᱟᱭᱠᱚᱲᱟ ᱵᱚᱫᱚᱞ ᱮᱱᱟ ᱾ ᱥᱤᱧᱚᱛ ᱨᱮᱱᱟᱜ ᱯᱟᱹᱪᱷᱞᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱐᱑ ᱨᱮ, ᱥᱚᱦᱚᱨᱥᱟ ᱦᱚᱱᱚᱛ ᱫᱚ ᱑᱙᱙᱑ ᱨᱮᱱᱟᱜ ᱵᱟᱨᱟ ᱵᱟᱨᱤ ᱠᱷᱟᱱᱮᱢ ᱟᱡᱟᱜ ᱦᱚᱲ ᱮᱞ ᱓᱓.᱐᱓ ᱥᱟᱭᱠᱚᱲᱟ ᱜᱨᱚᱴ ᱞᱮᱱᱟ ᱾

 ᱦᱤᱡᱩᱜ ᱥᱮᱱᱚᱜ ᱵᱮᱵᱚᱥᱛᱟ 
ᱥᱚᱲᱚᱠ ᱟᱨ ᱨᱮᱞ ᱰᱟᱦᱟᱨ ᱵᱟᱱᱟᱨ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱥᱚᱦᱚᱨᱥᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞ ᱰᱟᱦᱟᱨ ᱨᱮᱱᱟᱜ ᱢᱟᱨᱟᱝ ᱞᱟᱭᱤᱱ ᱤᱫᱤ ᱛᱮ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱫᱤᱞᱞᱤ, ᱠᱚᱞᱠᱟᱛᱟ, ᱨᱟᱺᱪᱤ ᱞᱮᱠᱟᱱ ᱢᱟᱨᱟᱝ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱥᱤᱧᱚᱛ ᱨᱤᱱᱤᱡ ᱡᱚᱛᱚ ᱢᱟᱲᱟᱝ ᱜᱟᱨᱤᱵᱽ ᱨᱟᱛᱷ ᱴᱨᱮᱱ ᱱᱟᱶᱟ ᱨᱮᱞ ᱢᱚᱱᱛᱨᱤ ᱞᱟᱞᱩ ᱯᱨᱚᱥᱟᱫᱽ ᱭᱟᱫᱚᱵᱽ ᱤᱫᱤ ᱛᱮ ᱥᱚᱦᱚᱨᱥᱟ ᱠᱷᱚᱱ ᱜᱮ ᱪᱟᱞᱟᱣ ᱞᱮᱱᱟ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ


ᱛᱷᱚᱠ:ᱥᱚᱦᱚᱨᱥᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ